Florin Georgescu – PSD, propus pentru Ministerul de Finante, a fost urmarit de procuratura pentru declaratii in stenogramele PSD in 2004 in care ar fi recunoscut interventiile sale pe langa inspectorii Curtii de Conturi si ar fi comentat despre presedintele Curtii de Conturi, care nu ar mai „asculta” de directivele partidului. El a fost absolvit din cauza unei contestatii procedurale, dar instanta nu s-a pronuntat niciodata pe fondul problemei.

Liviu Dragnea (PSD) este presedintele CJ Teleorman, organism identificat de un audit al Comisiei Europene in 2011 ca distribuind fonduri in mod discretionar. Comisia Europeana a suspendat cateva luni fondurile structurale pentru a se remedeia deficientele semnalate. Liviu Dragnea a negat orice raspundere si nu este in prezent urmarit penal de DNA. Numele sau este vehiculat pentru Ministerul de Interne.

Florian Popa (PSD), al carui nume e vehiculat pentru Ministerul Sanatatii, a fost pana recent rectorul Universitatii de Medicina si Farmacie Carol Davila, din Bucuresti, universitate care a a reusit performanta de a nu obtine nici o stea in clasamentul Universitatilor Curate. Sub mandatul sau spaga la licenta a coborat la memorabila suma de doar 50 de euro. El a cumulat activitatea de conducere a UMF, remunerata in anul 2011 cu 203.654 lei (cca 50 000 de euro), cu cea de parlamentar si sef al unei clinici de chirurgie de urgenta.

Ioan Chelaru (PSD), al carui nume este vehiculat pentru Justitie, s-a opus constant in Senat proiectelor anticoruptie si a avut mai multe luari de cuvant in care a atacat DNA atunci cand erau anchetati colegi de ai sai din PSD.

Varujan Vosganian (PNL), al carui nume e vehiculat pentru un minister economic, a fost ministru de Finante in guvernul Tariceanu in perioada in care s-a creat deficitul bugetar platit si azi din imprumutul de la FMI. El a mai fost acuzat de presa ca a avut legaturi stranse cu Sorin Ovidiu Vantu. Vantu si omul sau Nicolae Popa au sponsorizat in anul 2000 cu peste un miliard UFD – partidul de buzunar al lui Vosganian, fapt ce a intrat si in atentia Curtii de Conturi intrucat se incalcase Legea finantarii partidelor politice, prin depasirea sumei maxime admise.

Andrei Marga (PNL) a fost acuzat ca si-a favorizat sotia cat a fost rector al UBB, tolerand si alte cazuri de nepotism si profit din conflict de interese in universitate. Conform presei locale, numai in anul 2010, veniturile declarate ale rectorului Marga si sotiei sale au ajuns la aproape 350 000 RON.